
DR.30.03.2017                                                        51                   

 

besar. Hukumnya adalah fardu kifayah bagi sesuatu tempat, mesti ada seorang hakim. 
Jika tidak, semua umat Islam akan berdosa kerana kes-kes pertelingkahan manusia akan 
sentiasa berlaku di kalangan manusia. Oleh kerana itu, Nabi SAW menyatakan tentang 
hakim-hakim ini. [Membaca sepotong hadis] Tiga jenis hakim. [Membaca sepotong hadis] 
Dua ke neraka, satu ke syurga. Dua ke neraka, pertamanya kerana memberi pengadilan 
tidak berdasarkan yang benar dengan sengaja ataupun membuat pengadilan tanpa ilmu 
hingga menyebabkan hilang hak manusia. Juga kita lihat banyak syarat melibatkan hakim 
ini yang perlu dijadikan hiasan diri para hakim menunjukkan bahawa menjadi seorang 
hakim bukan kerja yang kecil, bukan kerja yang senang. Kerja yang sangat sukar. 

Kita baca hadis-hadis Nabi seperti menyebut, [Membaca sepotong hadis] 
“Jangan memutuskan pengadilan ketika mana kamu dalam keadaan marah”. Hadis 
seperti mana Nabi sebut tentang... [Membaca sepotong hadis] “Sesiapa yang menjadi 
kadi, dia telah disembelih tanpa pisau”. Lalu sahabat bertanya, apa makna disembelih 
tanpa pisau? Maksud sabda Nabi SAW, maksudnya ialah dia ada ruang untuk 
dimasukkan ke dalam neraka disebabkan mungkin tidak adil dalam menguruskan 
pengadilan. Oleh kerana itulah dalam sejarah Islam, kadi-kadi ini diberikan hak untuk 
mendapatkan gaji yang baik, yang menyebabkan dia tidak perlu lagi bergantung kepada 
manusia, bukan hanya ketika mana dia masih lagi menjadi kadi, menjadi hakim, bahkan 
juga di kala mana telah berakhir tugasan kehakiman atau bahasa tersebut hari ini sebagai 
saraan atau mereka yang menjadi pesara di kalangan para hakim. 

Oleh sebab itulah, bila mana Ali r.a. menghantar satu surat kepada seorang wali, 
seorang gabenor di Mesir bernama Al-Asytar An-Nakhaie, beliau menyatakan bahawa 
wafsahlahu fii bazal – “Lapangkan betul-betul pemberian kepada hakim-hakim”. Maa 
yuzillu illatahu – “yang boleh menghilangkan kesakitannya”, watakillu ma’ahu hajatuh – 
“yang menyebabkan segala keperluannya menjadi sedikit, tidak perlu kepada kerja-kerja 
yang banyak untuk mendapatkan rezeki”, wa’a’idlahul manzilah – “sediakan baginya 
kedudukan yang baik”, ma la yatba’u fiihi ghairuh mi kasatih – “yang menyebabkan 
manusia lain tidak tamak untuk mengambil segala perkara yang melibatkan hak kepada 
hakim tersebut”. Faya’malumin nakhtih – “yang menyebabkan dia terselamat dari 
ancaman manusia”. 

■1620 

 Semua keadaan ini menunjukkan kepada kita bahawa kedudukan hakim ini 
sangat perlu untuk kita naikkan taraf kedudukan di mata masyarakat termasuklah dalam 
melibatkan gaji mereka dan juga saraan mereka. Pernah berlaku di zaman Khatimiyin 
gaji yang diberikan kepada hakim setahun bernilai 1,200 dinar yang kalau kita nilai pada 
hari ini dengan nilai RM840,000 setahun ataupun RM70,000 sebulan menunjukkan besar 
kedudukan hakim. 

 Saya baca beberapa berita berkaitan dengan hakim antaranya apa yang disebut 
oleh Tun Arifin Zakaria tentang kualiti hakim yang ada pada hari ini. Timbul persoalan 
dari saya, adakah apa yang kita pinda pada hari ini Akta Saraan Hakim ini adalah juga 
bertujuan untuk meningkatkan lagi kualiti hakim-hakim yang sedang bertugas sekarang. 
Supaya mereka menjadi lebih bersemangat untuk menjadi yang terbaik dalam 
pengadilan mereka. 

 Untuk itu, saya hendak bertanya kepada Yang Berhormat Timbalan Menteri, 
berapa jumlah hakim yang ada sekarang di semua peringkat mahkamah dan adakah 
bilangan mereka ini mencukupi untuk menyelesaikan semua kes kerana kita dengar 
banyak kes-kes tertunggak yang berlaku. Kedua, tentang kegagalan para hakim untuk 
menyediakan penghakiman bertulis ini juga menjadi isu yang besar. Saya ingin dapatkan 
data banyak mana kes-kes pengadilan hakim ini yang tidak dibuat secara bertulis. Itu 
sahaja daripada saya dan saya menyokong cadangan meminda Akta Saraan Hakim ini, 
terima kasih. 

 Timbalan Yang di-Pertua [Dato' Sri Haji Ismail bin Haji Mohamed Said]: Ya, 
sila Yang Berhormat Timbalan Menteri. 

 

4.22 ptg. 

 Timbalan Menteri di Jabatan Perdana Menteri [Dato’ Razali bin Ibrahim]: 
Terima kasih, Tuan Yang di-Pertua. Saya juga ingin mengucapkan terima kasih kepada 
semua Ahli Yang Berhormat yang telah memberikan pandangan dan saranan termasuk 
concern kepada peri pentingnya soal ketelusan integriti dan juga pemisahan kuasa. Saya 
mungkin tidak menyentuh soal-soal tersebut tetapi saya bersetuju bahawa keyakinan ini 
merupakan satu perkara yang mustahak. 



besar. Hukumnya adalah fardu kifayah bagi sesuatu tempat, mesti ada seorang hakim. Jika tidak, semua umat Islam akan berdosa kerana kes-kes pertelingkahan manusia akan sentiasa berlaku di kalangan manusia. Oleh kerana itu, Nabi SAW menyatakan tentang hakim-hakim ini. [Membaca sepotong hadis] Tiga jenis hakim. [Membaca sepotong hadis] Dua ke neraka, satu ke syurga. Dua ke neraka, pertamanya kerana memberi pengadilan tidak berdasarkan yang benar dengan sengaja ataupun membuat pengadilan tanpa ilmu hingga menyebabkan hilang hak manusia. Juga kita lihat banyak syarat melibatkan hakim ini yang perlu dijadikan hiasan diri para hakim menunjukkan bahawa menjadi seorang hakim bukan kerja yang kecil, bukan kerja yang senang. Kerja yang sangat sukar. Kita baca hadis-hadis Nabi seperti menyebut, [Membaca sepotong hadis] "Jangan memutuskan pengadilan ketika mana kamu dalam keadaan marah". Hadis seperti mana Nabi sebut tentang... [Membaca sepotong hadis] "Sesiapa yang menjadi kadi, dia telah disembelih tanpa pisau". Lalu sahabat bertanya, apa makna disembelih tanpa pisau? Maksud sabda Nabi SAW, maksudnya ialah dia ada ruang untuk dimasukkan ke dalam neraka disebabkan mungkin tidak adil dalam menguruskan pengadilan. Oleh kerana itulah dalam sejarah Islam, kadi-kadi ini diberikan hak untuk mendapatkan gaji yang baik, yang menyebabkan dia tidak perlu lagi bergantung kepada manusia, bukan hanya ketika mana dia masih lagi menjadi kadi, menjadi hakim, bahkan juga di kala mana telah berakhir tugasan kehakiman atau bahasa tersebut hari ini sebagai saraan atau mereka yang menjadi pesara di kalangan para hakim. Oleh sebab itulah, bila mana Ali r.a. menghantar satu surat kepada seorang wali, seorang gabenor di Mesir bernama Al-Asytar An-Nakhaie, beliau menyatakan bahawa wafsahlahu fii bazal- "Lapangkan betul-betul pemberian kepada hakim-hakim". Maa yuzillu illatahu- "yang boleh menghilangkan kesakitannya", watakillu ma'ahu hajatuh- "yang menyebabkan segala keperluannya menjadi sedikit, tidak perlu kepada kerja-kerja yang banyak untuk mendapatkan rezeki", wa'a'idlahul manzilah- "sediakan baginya kedudukan yang baik", ma la yatba'u fiihi ghairuh mi kasatih- "yang menyebabkan manusia lain tidak tamak untuk mengambil segala perkara yang melibatkan hak kepada hakim tersebut". Faya'malumin nakhtih- "yang menyebabkan dia terselamat dari ancaman manusia". #1620 Semua keadaan ini menunjukkan kepada kita bahawa kedudukan hakim ini sangat perlu untuk kita naikkan taraf kedudukan di mata masyarakat termasuklah dalam melibatkan gaji mereka dan juga saraan mereka. Pernah berlaku di zaman Khatimiyin gaji yang diberikan kepada hakim setahun bernilai 1,200 dinar yang kalau kita nilai pada hari ini dengan nilai RM840,000 setahun ataupun RM70,000 sebulan menunjukkan besar kedudukan hakim. Saya baca beberapa berita berkaitan dengan hakim antaranya apa yang disebut oleh Tun Arifin Zakaria tentang kualiti hakim yang ada pada hari ini. Timbul persoalan dari saya, adakah apa yang kita pinda pada hari ini Akta Saraan Hakim ini adalah juga bertujuan untuk meningkatkan lagi kualiti hakim-hakim yang sedang bertugas sekarang. Supaya mereka menjadi lebih bersemangat untuk menjadi yang terbaik dalam pengadilan mereka. Untuk itu, saya hendak bertanya kepada Yang Berhormat Timbalan Menteri, berapa jumlah hakim yang ada sekarang di semua peringkat mahkamah dan adakah bilangan mereka ini mencukupi untuk menyelesaikan semua kes kerana kita dengar banyak kes-kes tertunggak yang berlaku. Kedua, tentang kegagalan para hakim untuk menyediakan penghakiman bertulis ini juga menjadi isu yang besar. Saya ingin dapatkan data banyak mana kes-kes pengadilan hakim ini yang tidak dibuat secara bertulis. Itu sahaja daripada saya dan saya menyokong cadangan meminda Akta Saraan Hakim ini, terima kasih. Timbalan Yang di-Pertua [Dato' Sri Haji Ismail bin Haji Mohamed Said]: Ya, sila Yang Berhormat Timbalan Menteri. 4.22 ptg. Timbalan Menteri di Jabatan Perdana Menteri [Dato' Razali bin Ibrahim]: Terima kasih, Tuan Yang di-Pertua. Saya juga ingin mengucapkan terima kasih kepada semua Ahli Yang Berhormat yang telah memberikan pandangan dan saranan termasuk concern kepada peri pentingnya soal ketelusan integriti dan juga pemisahan kuasa. Saya mungkin tidak menyentuh soal-soal tersebut tetapi saya bersetuju bahawa keyakinan ini merupakan satu perkara yang mustahak.